ผัวเมียทำตามสัญญา ถอนแจ้งความสาวสวมแมสก์ หลังยอมคืนเงิน พบเป็นนศ. 
สาวสวมแมสก์ขี่มอเตอร์ไซค์ โอนเงิน 5600 บาท คืนให้ผัวเมียที่อุ้มลูกไปหาหมอ วางลืมไว้ที่ฟุตปาทแล้ว พร้อมขอให้ไปถอนแจ้งความ พบเป็นนักศึกษาอยู่นครปฐม อ้างมองซ้ายมองขวาเห็นไม่มีใครเลยหยิบไป ส่วนตอนที่ไปถาม กลัวว่าไม่ใช่เจ้าของตัวจริงเลยไม่คืนให้จากกรณี นายบรรเจิด ทองตื้อ อายุ 26 ปี อยู่บ้านเลขที่ 122 หมู่ 118 ต.คำไหล อ.ศรีเมืองใหม่ จ.อุบลราชธานี พนักงานเสิร์ฟร้านอาหาร และ น.ส.วิมล จันทร์ภักดิ์ อายุ 27 ปี อยู่บ้านเลขที่ 1118/1 ถนนเคหะร่มเกล้า แขวงคลองสองต้นนุ่น เขตลาดกระบัง กทม. ภรรยา ตกงานจากการปิดร้าน ช่วงโควิด 19 ระบาด เช่าห้องพักอยู่ที่เคหะเอื้ออาทร ต.บ่อพลับ อ.เมืองนครปฐม ได้นำเงิน 5600 บาท ออกมานับเพื่อเอาเงินไปรักษาลูกอายุ 5 เดือนที่ป่วย ลืมวางไว้ที่ขอบฟุตปาทข้างถนนหน้าธนาคารไทยพาณิชย์ สาขาตลาดปฐมมงคลต่มา มีหญิงสาวขี่ จยย.มากดเงินที่ตู้ธนาคาร และพบเงินวางอยู่ จึงหยิบเอาไป เพียงแค่ 1 นาที นายบรรเจิดเจ้าของเงินกลับมาหาแต่ไม่พบ นำไปแจ้งความไว้เป็นหลักฐาน และมีตรวจสอบกล้องวงจรปิด พบว่าหญิงคนเดียวกับที่นายบรรเจิดเดินเข้าไปสอบถามนั้นหยิบเอาไป จึงลงเฟซบุ๊กขอให้หญิงที่หยิบไปนำมาคืนล่าสุด เมื่อ 10.00 น. วันที่ 18 เม.ย.63 นายบรรเจิดพร้อมภรรยาได้เดินทางมาขอถอนแจ้งความไม่เอาเรื่องกับหญิงคนที่หยิบเงินไป โดยบอกกับเจ้าหน้าที่ตำรวจว่า หญิงคนดังกล่าวได้ติดต่อคืนเงิน โดยการโอนเงินมาให้แล้ว พร้อมกับขอให้ไปถอนแจ้งความ ซึ่งทราบเพียงว่าเป็นนักศึกษามหาวิทยาลัยแห่งหนึ่งใน จ.นครปฐม โดยอ้างว่า เงินที่เก็บมานั้นไม่เห็นว่ามีคนทำตก และพบอยู่ที่พื้น มองแล้วมองอีกก็ไม่เห็นคน เมื่อนายบรรเจิดมาถามก็ไม่แน่ใจว่าใช่เจ้าของเงินหรือไม่ จึงไม่ได้คืนให้ จนมาเห็นในเฟซบุ๊กที่นายบรรเจิดโพสต์ไว้จึงติดต่อนายบรรเจิด ขอคืนเงิน พร้อมกับขอให้ไปถอนแจ้งความ จึงเดินทางมาถอนแจ้งความตามที่บอกไว้ว่า หากนำเงินมาคืนจะไม่เอาเรื่อง 
สาวสวมแมสก์ขี่มอเตอร์ไซค์ โอนเงิน 5600 บาท คืนให้ผัวเมียที่อุ้มลูกไปหาหมอ วางลืมไว้ที่ฟุตปาทแล้ว พร้อมขอให้ไปถอนแจ้งความ พบเป็นนักศึกษาอยู่นครปฐม อ้างมองซ้ายมองขวาเห็นไม่มีใครเลยหยิบไป
ผัวเมียลืมเงิน,คลิปผัวเมียลืมเงิน,คืนเงินผัวเมีย,ฉกเงินผัวเมีย,วอนขอเงินคืน,ข่าวทั่วไป